Na osnovu člana 35. stav 5. Zakona o prostornom uređenju i građenju (“Službene novine Zeničko-dobojskog kantona”, broj: 1/14 i 4/16) i člana 19. tačka 5. Statuta Općine Breza („Službeni glasnik Općine Breza“, broj: 8/09 – Prečišćeni tekst),Općinsko vijeće Breza na sjednici održanoj dana\_\_\_\_\_\_\_\_2021. godine,, donosi:

**O D L U K U**

**o produženju roka važenja Odluke o usvajanju revizije sa izmjenama i dopunama Urbanističkog plana grada Breza sa prigradskim naseljima**

**Član 1.**

Produžava se rok važenja Odluke o usvajanju revizije sa izmjenama i dopunama Urbanističkog plana grada Breze sa prigradskim naseljima (“Službeni glasnik Općine Breza”, broj: 8/15) i Odluke o provođenju revizije sa izmjenama i dopunama Urbanističkog plana grada Breza sa prigradskim naseljima (“Službeni glasnik Općine Breza”, broj: 8/15), koja je sastavni i provedbeni dio Odluke o o usvajanju revizije sa izmjenama i dopunama Urbanističkog plana grada Breza sa prigradskim naseljima.

**Član 2.**

Odluka o usvajanju revizije sa izmjenama i dopunama Urbanističkog plana grada Breza sa prigradskim naseljima i Odluka o provođenju revizije sa izmjenama i dopunama Urbanističkog plana grada Breza sa prigradskim naseljima, primjenjivat će se do donošenja nove Odluke o usvajanju Urbanističkog plana grada Breza sa prigradskim naseljima.

**Član 3.**

Urbanistički plan se može mijenjati po procedurama i odrebama propisanim Zakonom o prostornom uređenju i građenju Zeničko-dobojskog kantona.

**Član 4.**

Ova Odluka stupa na snagu danom objavljivanja u „Službenom glasniku Općine Breza“.

Broj: \_\_\_\_\_\_\_\_/21 PREDSJEDAVAJUĆI

Breza,\_\_\_\_\_\_\_2021. godine Općinskog vijeća

Anel Rihić, s.r.

**O b r a z l o ž e n j e**

**Pravni osnov**

Pravni osnov za donošenje ove Odluke sadržan je u članu 35. stav 5. Zakona o prostornom uređenju i građenju Zeničko-dobojskog kantona („Službene novine Zeničko-dobojskog kantona“, broj: 1/14 i 4/16) i članu 19. tačka 5. Statuta Općine Breza – Prečišćeni tekst („Službeni glasnik Općine Breza“, broj: 8/09), koji glase:

Član 35. stav 5.

„Urbanistički plan donosi općinsko vijeće i objavljuje se u službenom glasniku općine.“

Član 19. tačka 5.

„Općinsko vijeće u okviru svoje nadležnosti donosi razvojne, prostorne i urbanističke planove i programe, te provedbene planove, uključujući zoniranje.“

**Razlozu za donošenje**

Odlukom o usvajanju revizije sa izmjenama i dopunama Urbanističkog plana grada Breza sa prigradskim naseljima (“Službeni glasnik Općine Breza”; broj: 8/15) i Odlukom o provođenju revizije sa izmjenama i dopunama Urbanističkog plana grada Breza sa prigradskim naseljima (“Službeni glasnik Općine Breza”, broj: 8/15) , utvrđena je primjena ovog planskog dokumenta do 2020. godine.

Obzirom da je istekao rok važenja ovih Odluka, odnosno Urbanističkog plana grada Breza sa prigradskim naseljima, Služba je u skladu sa odredbama Zakona o prostornom uređenju i građenju Zeničko-dobojskog kantona, započela radnje za izradu novog Urbanističkog plana.

Osnov za izradu Urbanističkog plana grada Breza sa prigradskim naseljima je plan višeg reda, to jest Prostorni plan općine Breza.

Kako su započete aktivnosti na izradi novog Prostornog plana Općine Breza, Služba će nakon izrade prostorne osnove, pripremiti Odluku o pristupanju izradi Urbanističkog plana grada Breza sa prigradskim naseljima.

U međuvremenu, do donošenja novog Urbanističkog plana grada sa prigradskim naseljima, a da ne bi došlo do zastoja kod izdavanja urbanističkih saglasnosti za izgradnju objekata, predlaže se Općinskom vijeću Breza usvajanje prijedloga Odluke o produženju roka važenja Odluke o usvajanju revizije sa izmjenama i dopunama Urbanističkog plana grada Breza sa prigradskim naseljima.

Služba za prostorno uređenje, zaštitu okolice,

geodetske i imovinsko-pravne poslove